Etappen ble vunnet av Luca Paolini etter at han rykket fra hovedfeltet i den krevende nedstigningen, ca 6 kilometer fra mål. Derfra holdt han helt inn, og tok også over den rosa ledertrøyen og den røde poengtrøyen. I gruppen bak kom flere av sammenlagtfavorittene inn. Etappens "taper" ble Michele Scarponi, som veltet i utforkjøringen, og tapte mer enn et minutt til de andre sammenlagtfavorittene.